Správa zo zahraničnej pracovnej cesty
1. Účastník ZPC:
Titul, meno a priezvisko:	PhDr. Eva Tomková 	
Pracovisko:	Sekcia regionálneho školstva 
MŠVVaŠ SR, Stromová 1, 813 30 Bratislava 	
Pracovné zaradenie:	štátny radca	
Znalosť jazykov:	AJ-B.2, FJ-B.2	
		
2. Zahraničná pracovná cesta:
Štát:	Česká republika	
Mesto:	Praha	
Vykonaná v doch:	16. - 18. február 2016                   	
Účel cesty:	Pracovné stretnutie na MŠMT ČR  - oddelenie prevencie a s predstaviteľmi akreditovaného vzdelávacieho zariadenia Kalokagatia s cieľom získania aktuálnych informácií o situácii v oblasti prevencie a ochrany detí pred  násilím a šikanovaním v školách v ČR.

Spôsob financovania:	Sekcia regionálneho školstva MŠVVaŠ SR.	
		
3. Rámcový program pobytu:
16.02.2016	Príchod  do Prahy.	
17.-18.02.2016 
                     	Účasť na rokovaniach, odchod z  Prahy do Bratislavy.
2.3.2011

4. Stručný priebeh ZPC
Stretnutie s predstaviteľmi MŠMT ČR – zástupcami samostatného oddelenia prevencie na MŠMT ČR. Oddelenie pozostáva zo 4 odborných zamestnancov, ktorí majú v gescii prevenciu kriminality a prevenciu drogových závislostí. Viaceré z užitočných informácií, ktoré boli prediskutované, sú uverejnené na  webových stránkach:
 
1.	Web MŠMT ČR -  metodiky a strategické dokumenty: http://www.msmt.cz/vzdelavani/socialni-programy/dokumenty-13
2.	Dokumenty k systému hodnotenia kvality, vrátane prehľadu certifikovaných organizácií a programov: http://www.nuv.cz/t/pracoviste-pro-certifikace
3.	Projekt VYNSPI I a VYNSPI II: http://www.adiktologie.cz/cz/articles/17/Monografie
4.	Rôzne informácie v oblasti prevencie:http://www.prevence-info.cz/

Diskusia s kolegami z MŠMT ČR  sa týkala najmä metodických usmernení MŠMT ČR v oblasti prevencie rizikového správania, výskumov a projektov, ktoré boli realizované, resp. sa realizujú a možnostiam vzájomnej spolupráce. Podčiarkla sa potreba vedecky overených faktov v oblasti preventívnych programov v Európe a zdôrazňovanie efektivity v školských programoch prevencie. Boli prezentované európske štandardy kvality prevencie drogových závislostí  a medzinárodné iniciatívy v danej oblasti.  
Stretnutie so zástupcami vzdelávacieho zariadenia  KALOKAGATHIE sa venovalo najmä súčasným vzdelávacím programom a seminárom, ktoré sú v oblasti podpory a ochrany zdravia a prevencie v ČR akreditované a realizované.  
Projekty: Zdravé zuby, Dítě v krizi, semináre Fórum výchovy ke zdraví, akreditované  programy Ochrana reprodukčního zdraví a prevence HIV / AIDS – SPIRÁLA,  Ochrana reprodukčního zdraví a prevence HIV/AIDS - SPIRÁLA II 

5. Odporúčané závery:
Využiť aktuálne informácie v oblasti prevencie a ochrany detí v ČR v oblasti podpory preventívnych opatrení v rezorte školstva. 
Zodpovedný: PhDr. Eva Tomková		                               
Termín: priebežne
                                               
6. Osobitne vyhodnotený očakávaný prínos ZPC:
Pracovné stretnutia napomohlo oboznámeniu sa s prístupmi rezortov školstva v ČR a SR v oblasti prevencie rizikového správania. Zvažovali sa možnosti prehĺbenia vzájomnej  spolupráce.

7. Spôsob zverejnenia výsledkov ZPC,  prenos získaných informácií:

Správa zo ZPC bola zaslaná elektronicky sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.

Súhlasím so zverejnením správy na internete.

29.02.2016

Správu vypracovala:	

PhDr. Eva Tomková

Správu schválili:      
  
VO 100A: PaedDr. Z. Kadlečíková, PhD.

GR SRŠ:  Ing. Marian Galan

Rozdeľovník :		  
Sekcia medzinárodnej spolupráce a európskych záležitostí MŠVVaŠ SR